
	1.
	Likumprojekts (grozījumi)
 "365.1 pants. Arestēto kapitālsabiedrības vai kooperatīvās sabiedrības kapitāla daļu (akciju) vai paju pārvaldīšana

(1) Lai nodrošinātu kapitālsabiedrības vai kooperatīvās sabiedrības kapitāla daļu (akciju) vai paju vērtības saglabāšanu, tās var nodot pārvaldīšanā. Pārvaldīšanā nenodod:
1) tādas kapitālsabiedrības vai kooperatīvās sabiedrības kapitāla daļas (akcijas) vai pajas, kura, iespējams, ir bijusi izveidota vai izmantota noziedzīga nodarījuma izdarīšanai un kura neveic faktisko saimniecisko darbību;
2) tādas sabiedrības ar ierobežotu atbildību kapitāla daļas, kuru pamatkapitāla apmērs ir mazāks par likumā noteikto minimālo pamatkapitāla apmēru;
3) tādas kapitālsabiedrības vai kooperatīvās sabiedrības kapitāla daļas (akcijas) vai pajas, kurai ar tiesas nolēmumu ir pasludināts juridiskās personas maksātnespējas process vai kuras piespiedu likvidācija ir uzsākta normatīvajos aktos noteiktajā kārtībā;
4) tādu kapitālsabiedrību vai kooperatīvo sabiedrību kapitāla daļas (akcijas) vai pajas, kuru nodošana pārvaldīšanā var radīt būtiskus neattaisnotus izdevumus.
(2) Procesa virzītājs, uzliekot arestu kapitālsabiedrības vai kooperatīvās sabiedrības kapitāla daļām (akcijām) vai pajām, var pieņemt lēmumu, ar kuru kapitālsabiedrības vai kooperatīvās sabiedrības kapitāla daļas (akcijas) vai pajas tiek nodotas pārvaldīšanā Ministru kabineta noteiktajam pārvaldniekam. Ministru kabinets nosaka arestēto kapitālsabiedrības vai kooperatīvās sabiedrības kapitāla daļu (akciju) vai paju pārvaldīšanas kārtību. Procesa virzītājs lēmumu par arestētās mantas pārvaldnieka norīkošanu nosūta izpildei kapitālsabiedrībai vai kooperatīvai sabiedrībai, pārvaldniekam un informācijai - publiskajam reģistram.
(3) Kapitālsabiedrība vai kooperatīvā sabiedrība norīkotajam arestētās mantas pārvaldniekam sniedz visu nepieciešamo informāciju, lai arestētās mantas pārvaldnieks varētu pildīt pārvaldnieka pienākumus.
(4) Arestētās mantas pārvaldnieks iestājas kapitālsabiedrības dalībnieka (akcionāra) vai kooperatīvās sabiedrības biedra vietā ar visām viņa likumā paredzētajām tiesībām un pienākumiem, izņemot tiesības saņemt dividendes.
(5) Arestētās mantas pārvaldnieks informē procesa virzītāju par risku, ka kapitālsabiedrības vai kooperatīvās sabiedrības kapitāla daļas (akcijas) vai pajas varētu zaudēt savu vērtību. Procesa virzītājs, saņemot šādu informāciju, var pieņemt lēmumu par kapitāla daļu (akciju) vai paju nodošanu realizācijai Ministru kabineta noteiktajā kārtībā.
(6) Procesa virzītājam ir tiesības atcelt arestētās mantas pārvaldnieku un, ja viņš nepilda vai negodprātīgi pilda likumā noteiktos pienākumus. Procesa virzītājs lēmumu par arestētās mantas pārvaldnieka atcelšanu nosūta izpildei kapitālsabiedrībai vai kooperatīvai sabiedrībai, pārvaldniekam un informācijai - publiskajam reģistram."
	Priekšlikums
Svītrot likumprojekta 365.1 panta sestās daļas pirmajā teikumā vārdu “un”.
Piedāvātā redakcija
-
	Dina Driksna (VP)

	2.
	Likumprojekts (grozījumi)
 “86. Procesa virzītājs lēmumu par kapitālsabiedrības vai kooperatīvās sabiedrības kapitāla daļu (akciju) vai paju nodošanu pārvaldīšanā saskaņā ar šā likuma 365.1 pantu var pieņemt kriminālprocesā, kas uzsākts pēc šā likuma 365.1 panta spēkā stāšanās."
	Priekšlikums
Aicinām likumprojekta Pārejas noteikumu 86.punktā noteikt, ka Kriminālprocesa likuma 365.1 pants stājās spēkā vienlaikus ar Ministru kabineta noteikumiem par arestēto kapitālsabiedrības vai kooperatīvās sabiedrības kapitāla daļu (akciju) vai paju pārvaldīšanas kārtību saskaņā ar šā likuma 365.1 pantu, attiecīgi precizējot Anotācijā ietverto informāciju, jo nav saprotams, kā piemērot likumprojekta 365.1 pantā paredzēto regulējumu, nepastāvot arestēto kapitāla daļu (akciju) vai paju pārvaldības kārtībai.
Piedāvātā redakcija
-
	Dina Driksna (VP)

	3.
	MK sēdes protokollēmuma projekts
 Likumprojekts "Grozījumi Kriminālprocesa likumā"
	Priekšlikums
Iekšlietu ministrija informē, ka konceptuāli  neatbalsta Tieslietu ministrijas izstrādātajā informatīvajā ziņojumā “Par arestēto kapitālsabiedrības vai kooperatīvās sabiedrības kapitāla daļu (akciju) vai paju pārvaldnieka noteikšanu likumprojekta “Grozījumi Kriminālprocesa likumā” (23-TA-999) ietvaros” 3.2.punktā paredzēto risinājumu uzdot Iekšlietu ministrijai izstrādāt un virzīt grozījumus Ministru kabineta 2012. gada 11. decembra noteikumos “Nodrošinājuma valsts aģentūras nolikums”, nosakot, ka likumprojektā paredzēto kapitālsabiedrības vai kooperatīvās sabiedrības kapitāla daļu (akciju) vai paju pārvaldīšanu nodrošina Nodrošinājuma valsts aģentūra ar tiesībām deleģēt uzdevuma izpildi privātpersonai - Possessor.
Piedāvātā redakcija
-
	Karina Zagoskina (IEM)



